Source: https://www.employment.gov.sk/sk/rodina-socialna-pomoc/socialne-sluzby/usmernenie-fp-socialne-sluzby-2-stvrtrok-2020/usmernenie-k-zuctovaniu-zariadenia-krizovej-intervencie-2020-ki.html
Timestamp: 2020-07-03 14:55:21+00:00

Document:
Usmernenie k zúčtovaniu pre zariadenia krízovej intervencie 2020 (KI) - MPSVR SR
Úvod > Rodina a sociálna pomoc > Sociálne služby > Usmernenie - FP na sociálne služby 2.štvrťrok 2020 > Usmernenie k zúčtovaniu pre zariadenia krízovej intervencie 2020 (KI)
Usmernenie k zúčtovaniu pre zariadenia krízovej intervencie 2020 (KI)
Usmernenie Ministerstva práce, sociálnych vecí a rodiny SR na predloženie výkazov za 2. štvrťrok 2020 k poskytnutému finančnému príspevku na poskytovanie sociálnej služby v zariadeniach krízovej intervencie podľa § 71 ods. 7 zákona o sociálnych službách a v nocľahárni podľa§ 78aa zákona o sociálnych službách na rozpočtový rok 2020
V súlade s bodom 4.2 článku IV. a bodmi 5.2, 5.4, 5.5 a 5.6 článku V. Zmluvy o poskytnutí finančného príspevku na poskytovanie sociálnej služby v zariadeniach krízovej intervencie podľa § 71 ods. 7 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (ďalej len „zákon o sociálnych službách“) na rozpočtový rok 2020 (ďalej len „zmluva“) a v súlade s bodom 4.3 článku IV. a bodmi 5.2, 5.4, 5.5 a 5.6článkuV. Zmluvy o poskytnutí finančného príspevku na poskytovanie sociálnej služby v nocľahárni podľa § 78aa zákona o sociálnych službách na rozpočtový rok 2020(ďalej len „zmluva“),je obec, ako prijímateľ finančného príspevku na poskytovanie sociálnej služby v zariadeniach krízovej intervencie podľa § 71 ods. 7 zákona o sociálnych službách (ďalej len „finančný príspevok“), a neverejný poskytovateľ, ako prijímateľ finančného príspevku na poskytovanie sociálnej služby v nocľahárni podľa § 78aa zákona o sociálnych službách (ďalej len „finančný príspevok“), povinná/povinný predložiť Ministerstvu práce, sociálnych vecí a rodiny Slovenskej republiky (ďalej len „ministerstvo“), ako poskytovateľovi tohto finančného príspevku výkazy podľa bodu 3.8 písm. a) článku III. zmluvy k finančnému príspevku poskytnutému na rozpočtový rok 2020 za 2. štvrťrok za neobsadené miesto viac ako 30 kalendárnych dní a podľa bodu 3.11, 3.12, 3.14, 3.15, 3.17, 3. 19 a 3 21 článku III. zmluvy.
Nariadením vlády č. 70/2020 Z. z., ktorým sa ustanovujú niektoré podmienky financovania sociálnych služieb v čase mimoriadnej situácie, núdzového stavu alebo výnimočného stavu (ďalej len „Nariadenie“), (ďalej len „krízová situácia“) sa upravujú vybrané podmienky poskytovania finančného príspevku poskytovaného z rozpočtovej kapitoly ministerstva pre zariadenia krízovej intervencie a nocľahární na spolufinancovanie bežných výdavkov v rozsahu ekonomicky oprávnených nákladov ustanovených zákonom, termíny a spôsob jeho vyplácania, podmienky jeho čerpania a zúčtovania, dôvody jeho vrátenia a lehotu jeho zúčtovania v krízovej situácií (mimoriadnej situácii z dôvodu ochorenia COVID-19 spôsobeným korona vírusom SARS-CoV-2 na území Slovenskej republiky).
Podľa § 3 ods. 6 písm. a) Nariadenia je prijímateľ finančného príspevku povinný doručiť ministerstvu zoznamy a výkazy podľa odseku 5 písm. c) Nariadenia a vrátiť nevyčerpanú časť finančného príspevku za neobsadené miesta podľa § 78d ods. 12 zákona o sociálnych službách za 2. štvrťrok 2020 v lehote dohodnutej v článku IV. bodu 4.2 (verejný poskytovateľ) alebo 4.3 (neverejný poskytovateľ) zmluvy o poskytnutí finančného príspevku na rozpočtový rok 2020, t.j. do 14.júla 2020 vrátane.
Prijímateľ finančného príspevku je povinný podľa bodu 4.2 článku IV. zmluvy ak je verejným poskytovateľom sociálnej služby a podľa bodu 4.3 článku IV. zmluvy ak je neverejným poskytovateľom sociálnej služby, predložiť výkazy podľa bodu 3.8 článku III. zmluvy za 2. štvrťrok 2020 v členení podľa jednotlivých zariadení, pre ktoré je tento finančný príspevok určený, uvedených v prílohe č. 1 zmluvy: Konkretizácia finančného príspevku na poskytovanie sociálnej služby (ďalej len Príloha č. 1 zmluvy).
V zmysle Nariadenia počas trvania krízovej situácie:
- sa zvyšuje finančný príspevok na poskytovanie sociálnej služby v nocľahárni z výšky 120 eur na miesto na mesiac na 150 eur na miesto na mesiac s účinnosťou od 1. marca 2020
- na miesta v zariadení sociálnych služieb, na ktoré je finančný príspevok podľa zmluvy o poskytovaní finančného príspevku na rozpočtový rok 2020 určený, na ktorých sa ku dňu vzniku krízovej situácie poskytovala sociálna služba podľa § 71 ods. 7 a § 78aa, sa § 78d ods. 12 zákona o sociálnych službách neuplatňuje
- na miesta v zariadení sociálnych služieb, na ktoré je finančný príspevok podľa zmluvy o poskytovaní finančného príspevku na rozpočtový rok 2020 určený, na ktorých sa ku dňu vzniku krízovej situácie neposkytovala sociálna služba, sa naďalej uplatňuje § 78d ods. 12 zákona o sociálnych službách a povinnosť nevyčerpaný finančný príspevok z dôvodu neobsadenia miesta vrátiť na príslušný účet ministerstva naďalej trvá.
Za deň vzniku krízovej situácie je stanovený 12. marec 2020
Postupnosť vyplňovania výkazov:
1. Súhrnný výkaz
· Žiadame vyplniť údaje o prijímateľovi finančného príspevku, uviesť IČO, číslo zmluvy, názov zariadenia sociálnej služby a druh poskytovania sociálnej služby.
· Počet kalendárnych dní s nevyčerpaným finančným príspevkom žiadame uviesť do príslušného riadku č. 4 až č. 7 podľa dôvodu jeho neobsadenia.
Výpočet výšky nevyčerpaného finančného príspevku bude automaticky doplnený do riadkov č. 8 až č. 11.
Suma uvedená v riadku č. 8 je oslobodená od vrátenia v zmysle Nariadenia vlády č. 70/2020.
Sumu uvedenú v riadku č. 12, ktorá zodpovedá nevyčerpanému finančnému príspevku za neobsadené miesta v 2. štvrťroku 2020, je prijímateľ finančného príspevku povinný zaslať na účet ministerstva podľa bodu 5.4 písm. a) článku V. zmluvy.
2. Čestné vyhlásenie - podpísané primátorom/starostom, alebo štatutárnym zástupcom a opatrené pečiatkou.
UPOZORNENIE: Výkazy je potrebné vyplniť a predložiť v členení podľa jednotlivých zariadení uvedených v Prílohe č. 1 zmluvy osobitne :
Mesto/obec predkladá výkazy zo súboru Verejný poskytovateľ_KI v členení podľa jednotlivých zariadení sociálnych služieb a druhu sociálnej služby v zariadení uvedených v Prílohe č. 1 zmluvy a neverejný poskytovateľ predkladá výkazy zo súboru Neverejný poskytovateľ_KI v členení podľa jednotlivých nocľahární uvedených v Prílohe č. 1 zmluvy.
Prijímateľ finančného príspevku pri vrátení nevyčerpaného finančného príspevku podľa riadku č. 10 za 2. štvrťrok 2020 je na platobný poukaz povinný uviesť číslo zmluvy ako variabilný symbol a špecifický symbol v tvare: 0448202002 .
Pred poukázaním nevyčerpaného finančného príspevku na účet ministerstva podľa bodu 5.4 písm. a) článku V. zmluvy je prijímateľ povinný zaslať avízo, kde uvedie číslo zmluvy, číslo príslušného účtu ministerstva, výšku poukázaných alebo vrátených finančných prostriedkov, názov zariadenia sociálnych služieb, IČO a druh sociálnej služby v zariadení podľa Prílohy č. 1 zmluvy.
V prípade akýchkoľvek otázok kontaktujte príslušného zamestnanca oddelenia financovania sociálnych služieb ministerstva podľa začiatočného písmena názvu obce/mesta, organizácie:

References: § 71
 § 71
 § 78
 § 71
 § 78
 § 3
 § 78
 § 71
 § 78
 § 78
 § 78